<classify> Theresia Gasper-Dar es SAlaam NAHODHA wa Simba, John Bocco, amesema kwa sasa macho yotekwenye mchezo wao wa Ligi Kuu Tanzania Bara dhidi ya Azam, kabla hawajaivaaYanga Machi 8, mwaka huu. Simba wanatarajia kucheza na Azam kesho mchezoutakaopigwa Uwanja wa Taifa, Dar es Salaam. Baada ya mchezo huo, Wekundu wa Msimbazi hao watavaana naYanga Jumapili hii kwenye Dimba hilo la Taifa. Akizungumza baada ya kumalizika kwa mchezo wao juzi,Bocco alisema bado wana mchezo mgumu dhidi ya Azam ambao wamepanga kupataushindi kabla ya kukutana na watani wao wa jadi, Yanga. Nafahamu tuna mchezo mgumu dhidi ya Yanga, lakini kablaya hapo, tunakutana na Azam, mechi ambayo na yenyewe lazima tushinde, hivyotutahakikisha tunapambana ili tuvune pointi tatu muhimu, alisema. Alisema kikosi chao kimeendelea kuonyesha mabadilikomakubwa katika mechi zao hivyo wataendelea kupambana ili waweze kupata ushindikwa kila mchezo. Bocco alisema timu hizo zinapokutana ushindani unakuagamkubwa hivyo lazima wajipange kutofanya makosa yoyote ambayo yatawagharimu. Mchezaji huyo aliendelea kusema ushindi lazima kwa timuhizo mbili pinzani ili waweze kupata pointi na kuendelea kujihakikishia kuteteaubingwa wao kwa mara nyingine.  <topic>: MICHEZO 